
  R E P U B L I K A   H R V A T S K A
SPLITSKO-DALMATINSKA ŽUPANIJA
            G R A D   V R G O R A C
Jedinstveni upravni odjel Grada Vrgorca

KLASA: 402-04/26-01/18
URBROJ: 2181-15-08-04/02-26-1                                                                      
Vrgorac, 26. kolovoza 2026. 

Na temelju članka 8. stavak 2. Programa pomoći građanima u svrhu korištenja obnovljivih izvora energije za proizvodnju električne energije u kućanstvima („Vjesnik“ – službeno glasilo Grada Vrgorca broj 15/20), Jedinstveni upravni odjel Grada Vrgorca raspisuje

[bookmark: bookmark0]JAVNI POZIV
ZA SUFINANCIRANJE KORIŠTENJA OBNOVLJIVIH IZVORA ENERGIJE ZA PROIZVODNJU ELEKTRIČNE ENERGIJE U KUĆANSTVIMA, 
ZA VLASTITU POTROŠNJU
I. [bookmark: bookmark1]PREDMET JAVNOG POZIVA
Predmet Javnog poziva je dodjela namjenskih, bespovratnih novčanih sredstava iz Proračuna Grada Vrgorca, fizičkim osobama koje imaju prebivalište na području Grada Vrgorca, vlasniku ili suvlasniku postojeće obiteljske kuće, u svrhu sufinanciranja - izrade projektne dokumentacije potrebne za postavljanje jedne nove fotonaponske elektrane za proizvodnju električne energije za vlastite potrebe, u samostalnom ili mrežnom radu na postojeće obiteljske kuće na području Grada Vrgorca.  

Postojeća obiteljska kuća u smislu ovog Javnog poziva je zgrada:
· koja je zakonita (legalna):
· izgrađena temeljem građevinske dozvole ili drugog odgovarajućeg akta sukladno  
     Zakonu o gradnji,  kao i svaka druga koja je navedenim ili posebnim zakonom s njom 
     izjednačena (ukoliko se radi o upravnom aktu, isti mora biti izvršan odnosno mora 
     imati klauzulu izvršnosti ili pravomoćnosti),
· koja nije dograđivana ili mijenjana u odnosu na akt koji dokazuje njenu zakonitost.
· u kojoj je više od 50% bruto podne površine namijenjeno za stanovanje; 
· koja ima najviše tri stambene jedinice,
· koja ima građevinsku bruto površinu manju ili jednaku 600 m2;
i
· na čijoj adresi nema nepodmirenih dospjelih dugovanja, na dan podnošenja 
     Zahtjeva, prema Gradu Vrgorcu te gradskim tvrtkama: Gradska čistoća i usluge d.o.o.     
     Vrgorac i Komunalno d.o.o. Vrgorac.   



Postojeće obiteljske kuće_u smislu ovog Javnog poziva ne mogu biti one:
· u kojima je manje od 50% bruto podne površine namijenjene za stanovanje;
· koje nisu privedene svrsi sukladno aktu kojim se dozvoljava građenje (koje su u 
      gradnji, za koje je pokrenut postupak legalizacije odnosno koje su u postupku 
      ishođenja Rješenja o izvedenom stanju, no isto nije pravomoćno);
· kojima se rekonstrukcijom nezakonito mijenjala/mijenja građevinska neto površina te
· obiteljske kuće koje ne zadovoljavaju pojam »postojeće obiteljske kuće« u smislu ovog 
     Javnog poziva.
II. [bookmark: bookmark2]KORISNICI SREDSTAVA GRADA VRGORCA
Pravo na potporu Grada Vrgorca sukladno ovom Javnom pozivu mogu ostvariti fizičke osobe koje imaju prebivalište na području Grada Vrgorca (u daljnjem tekstu: Korisnici) ako zadovoljavaju sljedeće uvjete: 
1. a) su vlasnik ili suvlasnik, uz suglasnost svih suvlasnika, obiteljske kuće u kojoj se 
            projekt provodi odnosno
      b) su posjednici ili suposjednici, uz suglasnost svih suposjednika, obiteljske kuće u 
           kojoj se projekt provodi  - u iznimnim slučajevima kada zemljišna knjiga za 
           određenu katastarsku općinu nije osnovana ili iz drugih razloga ne postoji.
2. imaju prebivalište na adresi obiteljske kuće u kojoj se projekt provodi - najkasnije na 
      dan prije dana objave ovog Javnog poziva;
3. [bookmark: _Hlk38003358]dostave Gradu Vrgorcu Zahtjev za sufinanciranjem izrade projektne dokumentacije 
      (u daljnjem tekstu: Zahtjev);
4. nemaju nepodmirenih dospjelih dugovanja, na dan podnošenja Zahtjeva,  prema Gradu 
      Vrgorcu te gradskim tvrtkama: Gradska čistoća i usluge d.o.o. Vrgorac, Komunalno 
      d.o.o. Vrgorac podnositelj Zahtjeva i članovi kućanstva (navedene činjenicu utvrdit će 
      uvidom u službene evidencije u tijeku obrade Zahtjeva);
5. prihvate uvjete sufinanciranja sukladno ovom Javnom pozivu;
6. ispunjavaju i druge uvjete ovog Javnog poziva; 
7. sklope s Gradom Vrgorcem - Ugovor o sufinanciranju.
III. [bookmark: bookmark3]SREDSTVA GRADA VRGORCA
	Financijska sredstva za provedbu ovog Javnog poziva osigurana su u Proračunu Grada Vrgorca za 2026. godinu (stavka R0265), do iskorištenja raspoloživih sredstava. 

Maksimalni ukupni iznos namjenskih, bespovratnih novčanih sredstava koje je moguće ostvariti po odobrenom Zahtjevu za izradu Glavnog projekta za postavljanje jedne nove fotonaponske elektrane za proizvodnju električne energije za vlastite potrebe, u samostalnom ili mrežnom radu na postojeću obiteljsku kuću s troškovnikom opreme i usluga (s uključenim PDV-om) - iznosi 300,00 eura po korisniku sredstava.
IV. [bookmark: bookmark4]OBVEZNA DOKUMENTACIJA ZAHTJEVA
Zahtjev mora sadržavati:
1. Prijavni obrazac Zahtjeva (može se preuzeti na mrežnoj stranici Grada Vrgorca www.vrgorac.hr ) - ispunjen, ispisan i vlastoručno potpisan, u izvorniku.

2. Elektronički zapis o prebivalištu (iz sustava e- Građani) ili uvjerenja o prebivalištu, ne starije od 30 dana od datuma podnošenja zahtjeva, u izvorniku, iz koje/kojeg je razvidno prebivalište podnositelja Zahtjeva, u izvorniku.
3. Dokaz vlasništva ili suvlasništva:
              Zemljišnoknjižni izvadak čestice na kojoj je upisana kuća u koju se ugrađuje    
              sustav/sustavi, a koja čestica je navedena u zadnjem važećem dokazu zakonitosti 
              obiteljske kuće u koju se ugrađuje sustav/sustavi, ne stariji od 30 dana od datuma 
              podnošenja zahtjeva na ovaj Javni poziv, kojim se dokazuje da jepodnositelj 
              Zahtjeva njen knjižni vlasnik/suvlasnik, u izvorniku, preslici ili e-izvadku.
              Iznimno, u slučaju kada zemljišna knjiga za određenu katastarsku općinu 
              nije osnovana ili iz drugih razloga ne postoji - dostavlja se 
              Prijepis posjedovnog lista ne stariji od 30 dana od datuma podnošenja zahtjeva 
              na ovaj Javni poziv, kojim se dokazuje da jepodnositelj Zahtjeva njen katastarski 
              posjednik/suposjednik, u izvorniku, preslici ili e-izvadku.
4. Dokaz zakonitosti (legalnosti) obiteljske kuće, u preslici (ukoliko se radi o upravnom aktu, isti mora biti izvršan/pravomoćan, odnosno mora imati klauzulu izvršnosti ili pravomoćnosti:

a) Akt za građenje:
· Građevinska dozvola;
· Rješenje o uvjetima građenja;
· Potvrda glavnog projekta;
· Rješenje za građenje;
· Građevna dozvola;
· Lokacijska dozvola kojom se dozvoljava građenje;
· Građevna dozvola za jednostavne građevine;
· Rješenje o uvjetima uređenja prostora;
· Rješenje kojim se odobrava građenje.
ili
b) Akt za uporabu:
· Uporabna dozvola;
· Potvrda upravnog tijela da mu je dostavljeno završno izvješće nadzornog inženjera;
· Uvjerenje za uporabu;
· Pravomoćna građevinska dozvola, odnosno drugi odgovarajući akt izdan do 19. lipnja 
     1991. god s potvrdom građevinske inspekcije (izdana na temelju Zakona o prostornom 
     uređenju i gradnji, „Narodne novine“ broj 76/07, 38/09, 55/11, 90/11, 50/12, 55/12 i 
     80/13) da nije u tijeku postupak građevinske inspekcije;
· Potvrda upravnog tijela nadležnog za poslove graditeljstva da se za uporabu građevine 
     ne izdaje akt za uporabu;
· Dozvola za uporabu;
· Rješenje o promjeni namjene;
· Uporabna dozvola za određene građevine:
· Uporabna dozvola za građevinu izgrađenu na temelju akta za građenje izdanog do 1. 
    listopada 2007. god;
· Uporabna dozvola za građevinu izgrađenu do 15. veljače 1968. god.

ili

c) Akt za ozakonjenje (legalizaciju):
· Rješenje o izvedenom stanju, izdano temeljem Zakona o postupanju s nezakonito 
             izgrađenim zgradama („Narodne novine“ broj 86/12, 143/13, 65/17 i 14/19) ili 
             Zakona o postupanju s nezakonito izgrađenim zgradama („Narodne novine“ broj 
            90/11);
· Potvrda izvedenog stanja

ili

d) Akt ili dokument kojim se nezakonito izgrađena građevina izjednačava sa zakonito izgrađenom zgradom:
· Uvjerenje katastarskog ureda, odnosno središnjeg ureda Državne geodetske uprave 
      da je zgrada izgrađena do 15. veljače 1968. godine ili uvjerenje upravnog tijela da je 
      zgrada izgrađena do 15. veljače 1968. godine (akti moraju biti izdani na temelju 
      Zakona o prostornom uređenju i gradnji, „Narodne novine“ broj 76/07, 38/09, 55/11, 
      90/11, 50/12, 55/12 i 80/13). 

5. Uvjerenie/Potvrdu nadležnog ureda za katastar o istovjetnosti čestica, u izvorniku, ako je primjenjivo te ako se razlikuju brojevi čestica u dokazima:
· zakonitosti obiteljske kuće i
· vlasništva ili suvlasništva.

6. Glavni projekt za postavljanje jedne nove fotonaponske elektrane za proizvodnju električne energije za vlastite potrebe, u samostalnom ili mrežnom radu na postojeću obiteljsku kuću s troškovnikom opreme i usluga s naznačenim jediničnim cijenama, rekapitulacijom troškovnika i istaknutim PDV- om, ovjeren pečatom i potpisom ovlaštenog inženjera, sukladno Zakonu o gradnji i Pravilniku o obveznom sadržaju i opremanju projekata, u izvorniku u tiskanom zapisu, s navedenim stupnjem korisnog djelovanja sustava s fotonaponskim pretvaračima (stupanj korisnog djelovanja fotonaponskih pretvarača ne smije biti manji od 15%).

            GLAVNI PROJEKT UZ OSTALO, MORA SADRŽAVATI:
a) tekstualni dio koji sadrži sve tehničke, tehnološke i druge podatke, proračune i rješenja kojima se dokazuje da će građevina ispunjavati temeljne zahtjeve za građevinu te druge zahtjeve i uvjete koje građevina mora ispunjavati;
b) grafičke prikaze kojima se prikazuje oblik i veličina građevine ili njezinog dijela, te instalacija i opreme kada je projektirana, kao i njihov međusobni položaj te položaj u prostoru.

7. Račun za izvršenu uslugu izrade Glavnog projekta - iz prethodne točke, ovjeren, s datumom izdavanja nakon  09. svibnja 2025. godine. 

8. Potpisanu Izjavu podnositelja Zahtjeva, koja se nalazi uz Prijavni obrazac Zahtjeva, u izvorniku (ispuniti, ispisati i potpisati), o tome:
a) da obiteljska kuća nije dograđivana ili mijenjana u odnosu na dokument koji dokazuje njenu zakonitost;
b) da ista nije (ili je) pojedinačno nepokretno kulturno dobro upisano u Registar kulturnih dobara Republike Hrvatske i da nije (ili je) u kulturno-povijesnoj cjelini koja je zaštićeno kulturno dobro, upisano u isti Registar te
c) o nepostojanju dvostrukog financiranja - za izradu projektne dokumentacije koja je predmet ovog Javnog poziva.

9. Potpisanu Izjavu svih ostalih suvlasnika obiteljske kuće odnosno u iznimnim slučajevima kada zemljišna knjiga za određenu katastarsku općinu nije osnovana ili iz drugih razloga ne postoji Izjavu svih ostalih suposjednika obiteljske kuće (nalazi se uz Izjavu podnositelja Zahtjeva uz Prijavni obrazac Zahtjeva), ako je primjenjivo, u izvorniku (ispuniti, ispisati i potpisati), o tome da su suglasni:
a) s Izjavom podnositelja Zahtjeva i
b) s ugradnjom planiranog/planiranih sustava.

10. Prethodnu suglasnost Konzervatorskog odjela u Imotskom, za provođenje mjere, ako je obiteljska kuća pojedinačno nepokretno kulturno dobro ili je u kulturno-povijesnoj cjelini koja je zaštićeno kulturno dobro.

11.  Izjavu o nepostojanju dospjelih dugovanja, na dan podnošenja Zahtjeva,  prema Gradu Vrgorcu te gradskim trgovačkim društvima Komunalno d.o.o., Gradska čistoća i usluge d.o.o., ovjerenu te datiranu s datumom prijave na ovaj Javni poziv;

12. Izjavu o točnosti podataka.

DODATNA DOKUMENTACIJA ZAHTJEVA – ZA UTVRĐIVANJE RANG LISTE

1. Elektronički zapisi o prebivalištu (iz sustava e- Građani) ili uvjerenja o prebivalištu, ne starije od 30 dana od datuma podnošenja zahtjeva, u izvorniku, iz koje/kojeg je razvidno prebivalište članova kućanstva, u izvorniku.
2. Elektronički zapis Rodnih listova za malodobnu djecu  (iz sustava e-građani) ili Rodni list, ne stariji od 30 dana od datuma podnošenja zahtjeva, u izvorniku, u svrhu ostvarivanja bodova po ovoj osnovi;

3.  Potvrdu ili uvjerenje škole ili visokog učilišta o redovnom upisu u tekuću školsku/akademsku godinu (za punoljetnu djecu na redovnom školovanju), u svrhu ostvarivanja bodova po ovoj osnovi;



V. [bookmark: bookmark5]DOSTAVLJANJE ZAHTJEVA
Rok za dostavu zahtjeva je do 12. listopada 2026. godine.
Podnositelj Zahtjeva može, u roku za dostavu Zahtjeva dostaviti Gradu Vrgorcu jedan zahtjev, u zatvorenoj omotnici sa svojim: imenom, prezimenom i adresom te naznakom: 
»JAVNI POZIV  - KORIŠTENJE OBNOVLJIVIH IZVORA ENERGIJE – FOTONAPONSKE ELEKTRANE«,
a) [bookmark: _Hlk32824587]preporučenom poštom na adresu: Grad Vrgorac, Jedinstveni upravni odjel, Tina 
 Ujevića 8, 21276 Vrgorac 
ili
b) na adresu elektronske pošte: grad@vrgorac.hr, s naznakom u predmetu: „JAVNI POZIV – KORIŠTENJE OBNOVLJIVIH IZVORA ENERGIJE – FOTONAPONSKE ELEKTRANE“ te skeniranim Zahtjevom, ovjerenom i propisanom dokumentacijom u privitku istog emaila.

· Grad Vrgorac će na temelju službene evidencije ubilježiti redni broj, datum i vrijeme zaprimanja Zahtjeva, te u Upisnik za zaprimanje Zahtjeva upisati zahtjeve prema redoslijedu zaprimanja. 

VI. RANG LISTA

Odobrenje zahtjeva obavlja se na temelju Rang liste.

Rang lista utvrđuje se na temelju sljedećih mjerila:

1. vrijeme prebivanja podnositelja Zahtjeva na administrativnom području Grada Vrgorca;
2. broj članova obiteljskog domaćinstva podnositelja Zahtjeva;
3. broj djece predškolske dobi i djece na školovanju.

Vrijeme prebivanja na administrativnom području Grada Vrgorca za podnositelja Zahtjeva

Podnositelju Zahtjeva koji ima neprekidno prijavljeno prebivalište na administrativnom području Grada Vrgorca najmanje godinu dana prije dana objave Javnog poziva pripada – 20 bodova;
Podnositelju Zahtjeva koji ima neprekidno prijavljeno prebivalište na administrativnom području Grada Vrgorca najmanje pet godina prije dana objave Javnog poziva pripada – 50 bodova;
Podnositelju Zahtjeva koji ima neprekidno prijavljeno prebivalište na administrativnom području Grada Vrgorca najmanje deset godina prije dana objave Javnog poziva pripada – 100 bodova.







Broj članova obiteljskog domaćinstva podnositelja Zahtjeva

Prema broju članova obiteljskog domaćinstva podnositelju Zahtjeva pripada:

	R.br.
	broj članova domaćinstva 
	broj bodova

	a)
	Samac 
	10

	b)
	2 člana
	20

	c)
	3 člana
	40

	d)
	4 člana
	80

	e)
	za svakog idućeg člana obitelji dodatno se ostvaruje
	10



Broj djece predškolske dobi i djece na školovanju
Za svako malodobno dijete i dijete na redovnom školovanju navedeno u zahtjevu podnositelju Zahtjeva pripada po - 20 bodova.
Napomena: Bodovanje se vrši zbrajanjem bodova po navedenim mjerilima. U slučaju jednakog broja bodova, redni broj na Rang listi se određuje prema vremenu zaprimanja zahtjeva na službenom protokolu Grada Vrgorca.

VII. POSTUPAK DODJELE POTPORE

Postupak Javnog poziva provodi Povjerenstvo za dodjelu pomoći građanima u svrhu korištenja obnovljivih izvora energije za proizvodnju električne energije u kućanstvima  (u daljnjem tekstu: Povjerenstvo), kojeg imenuje gradonačelnik. 

U obavljanju poslova dodjele potpora Povjerenstvo prvenstveno:

· provodi postupak raspisivanja Javnog poziva;
· utvrđuje pravodobnost i potpunost Zahtjeva;
· utvrđuje prihvatljivost i ispravnost Zahtjeva;
· utvrđuje rang listu, odgovara na prigovore i dostavlja Prijedlog Odluke o dodjeli potpore.

Zahtjeve koji ne ispunjavaju uvjete Javnog poziva, odbaciti će se kao nevaljane ili nepotpune.
	Povjerenstvo će obraditi Zahtjeve korisnika u roku od 5 dana od dana završetka Javnog poziva i  objaviti rang listu korisnika potpore na službenim mrežnim stranicama Grada Vrgorca. 

VIII. PRIGOVOR

Podnositelj Zahtjeva može uputiti prigovor na objavljenu rang listu u roku od 5 dana od dana objave  rang liste na službenim mrežnim stranicama Grada Vrgorca.


Prigovor se upućuje:
a)  na adresu: GRAD VRGORAC, Tina Ujevića 8., 21276 Vrgorac poštom 
Ili
b) na adresu elektronske pošte: grad@vrgorac.hr, (ovjeren prigovor u privitku 
      emaila).

Grad Vrgorac je u obvezi u roku 5 dana odgovoriti na prigovor.

IX. ODLUKA O DODJELI POTPORA

Na temelju Prijedloga Odluke o dodjeli potpore, gradonačelnik donosi Odluku o dodjeli potpore u roku od 7 dana od dana objave Rang liste. 

Nakon donesene Odluke sa svakim pojedinim podnositeljem Zahtjeva koji dobije potporu sklapa se ugovor u kojem će se pobliže regulirati način i korištenje odobrenih sredstava. Grad Vrgorac zadržava pravo poništiti ili obustaviti Javni poziv.

X. [bookmark: bookmark8]        OBRASCI
Obrazac zahtjeva za dodjelu potpore, prateće izjave, kontrolni obrazac te predmetni Javni poziv može se preuzeti  na službenim mrežnim stranicama Grada Vrgorca, www.vrgorac.hr. 
[bookmark: bookmark9][bookmark: _Hlk32822342][bookmark: _Hlk32817013]
XI.            PRAVO NA PRISTUP INFORMACIJAMA

Sukladno Zakonu o pravu na pristup informacijama Grad Vrgorac kao tijelo javne vlasti, obavezno je, radi upoznavanja javnosti, omogućiti pristup informacijama o svom radu pravodobnom objavom na službenim mrežnim stranicama ili u službenom Vjesniku.

Slijedom navedenog, smatrat će se da je Korisnik, podnošenjem Zahtjeva koji sadrži njegove osobne podatke, na ovaj Javni poziv, uz tražene priloge, dao privolu za njihovo prikupljanje, obradu i korištenje istih javnom objavom na službenim mrežnim stranicama i u službenom Vjesniku Grada Vrgorca, a u svrhu radi koje su prikupljeni.

Informacije o rezultatima Javnog poziva i dodjeli potpora objaviti će se na službenim mrežnim stranicama Grada Vrgorca – www.vrgorac.hr.	
                                                                                                                        PROČELNIK
                                                                                                               
                                                                                                                 Goran Ćulav, mag. oec.

